# data[].attributes.headline
Propostes d'aprenentatge amb enfoc globalitzador

# data[].attributes.subject
Propostes d'aprenentatge amb enfoc globalitzador

# data[].attributes.headline
Treball en equip amb enfoc globalitzador

# data[].attributes.subject
Treball en equip amb enfoc globalitzador

# data[].attributes.body
Reflexions conjuntes sobre una educació globalitzada

# data[].attributes.headline
Noves maneres d’ensenyar més enllà dels llibres de text

# data[].attributes.subject
Noves maneres d’ensenyar més enllà dels llibres de text

# data[].attributes.body
PALOMA A. USÓ

# data[].attributes.attachment_link.readable_text
Des de diferents àmbits i, sobretot, en els últims cinc anys, a Catalunya s'està produint una petita-gran revolució educativa en què es qüestiona si l'educació tradicional -amb aules tancades, cadires i taules arrenglerades, llibres de text i un docent transmetent el coneixement a l'alumnat, amb molt de mètode memorístic i poc experimental- té sentit en plena era digital -amb la informació a un sol clic- i amb l'entrada de les intel·ligències múltiples i l'educació emocional en l'escenari educatiu, tant a primària com a secundària. L'educació per projectes està guanyant terreny als llibres de text i als horaris estancs amb assignatures clàssiques: matemàtiques, llengua, ciències naturals o socials.

Fa nou anys, l'escola pública La Trama de Sabadell va apostar per una educació activa i viva, on es treballa per projectes amb l'alumnat i on símbols de l'educació tradicional com ara els llibres de text no hi tenen cabuda. La directora del centre, Marifè Garcia, detalla quina és la filosofia del centre: "Partim de la premissa que tot ésser humà té curiositat i ganes d'aprendre, i volem que el que transmetem aquí acabi sent una filosofia de vida per quan els alumnes es facin grans". L'equip directiu i docent de La Trama ho tenen molt clar: "Els nens no aprenen de manera parcel·lada, sinó per curiositat i perquè és un repte. Abordem l'aprenentatge des de tants vessants com podem. Partim de la curiositat de l'infant, i el mestre la pot orientar per anar creixent en l'aprenentatge, des de tots els àmbits. Quan fas matemàtiques fas llengua i quan fas medi estàs fent matemàtiques", exemplifica Garcia.

"Partim de la premissa que tot ésser humà té curiositat i ganes d'aprendre"

Marifè Garcia - Directora La Trama

"A l'escola viva -asseguren-, l'infant és qui marca el camí i el mestre ha de ser prou hàbil per connectar els interessos de l'alumne amb aquelles competències que són fonamentals en l'aprenentatge. Volem formar persones competents: que sàpiguen sortir-se'n, treballar en grup, argumentar, llegir una informació i entendre-la, gestionar les emocions..." Amb molts anys d'experiència com a docent, Garcia té clar que "al nen que no està bé emocionalment li és molt més difícil aprendre". "Per això intentem que l'escola sigui un espai de benestar. És necessita cuidar el benestar del nen, del grup, dels companys i del mestre perquè tot flueixi i no tinguin traves per descobrir, aprendre i motivar-se", detalla.

LES FONTS D'INFORMACIÓ

Núria Brugués, periodista cultural i bloguera ( La invasió twin), és mare de les bessones Ona i Estel, que fan tercer de primària a La Trama. L'Ona l'any passat era de la classe dels cuiners i l'Estel de la del cinema. "Aquí és tan important el que aprenen com la manera com ho aprenen. Els cuiners van dissenyar un menú saludable per a tota la setmana i mentre treballaven van aprendre càlcul, a mesurar el pes, van descobrir els lípids, les vitamines i les proteïnes, van conèixer els productes i els seus orígens, van visitar la Fundació Alícia i van preparar receptes. Amb només 6 o 7 anys van integrar moltíssim coneixement", subratlla Brugués. I a la classe del cinema van preparar i filmar un curtmetratge, van organitzar la projecció de la pel·lícula per als familiars, amb la venda d'entrades, van preparar crispetes i van explicar el projecte de viva veu. "Són nens amb molta autonomia i que plantegen preguntes interessants que sorprenen molt", destaca.

Així, a La Trama els alumnes no treballen amb llibres de text però sí que fan servir altres fonts d'informació per documentar-se i formar-se. Quan una classe té un projecte -en pot tenir més d'un alhora- el primer que cal fer és saber què coneixen d'allò i després han d'activar què volen saber de nou. "Es pot buscar als llibres de la biblioteca o a la font oral (amb pares, oncles o avis experts en un tema i que els hi vénen a explicar), donem importància a compartir coneixements entre alumnes grans i petits, així com a les sortides i també internet, on els ensenyem a fer una selecció acurada. El projecte sempre comença i acaba en una reflexió individual, perquè ens hem d'assegurar que cadascú fa el seu camí, i després hem d'estar atents a com està el grup", diu la directora. En aquests nou anys d'un treball pedagògic per projectes ja hi ha alumnes de La Trama que han passat a l'institut i "han sigut capaços d'adaptar-se al nou sistema i han mostrat una bona competència d'aprendre a aprendre", apunta Garcia.

Projectes, palanca de canvi

L'educació per projectes és per a molts docents la palanca de canvi per transformar els aprenentatges dels alumnes en una activitat més motivadora, perquè les propostes solen estar vinculades a l'entorn del centre i la família. Neus Sanmartí, que ha sigut directora de l'Institut de Ciències de l'Educació, és coautora del llibre ¿Trabajamos por proyectos? (Ed. Graó). Hi explica que "l'escola no és la font principal d'informació per a nens i adolescents en la societat de la informació i de la formació permanent". "A causa del bombardeig constant d'informació que rebem -continua-és bàsic que aprenguin a organitzar, interpretar, donar sentit i adoptar una mirada crítica respecte a tot el que reben". El treball per projectes, diu, "dóna molta importància als aspectes metacognitius, és a dir, a fer explícit allò que se sap i allò que s'aprèn, com també a la manera de tractar la informació".

ELS ESPAIS

A La Trama hi ha aules amb taules, cadires i pissarra, com a qualsevol escola, però s'aposta molt pel treball en grup. A part de la feina a classe, els alumnes disposen dels anomenats espais (Barrinem, Fes-t'ho Tu Mateix, Musiquetes, Carpentry and Art, La Veu de La Trama, Coloraines...), que s'emmarquen en diferents àmbits com el matemàtic, el lingüístic, el corporal o l'artístic, i on fan un aprenentatge més experimental i transversal, ja que col·laboren amb infants de diferents edats. Hi ha tres grups: els petits de P-3 a P-5 hi van cada dia, els mitjans de 1r a 3r hi dediquen tres dies a la setmana durant una hora i mitja i els grans, de 4t a 6è, dos dies a la setmana durant, també, una hora i mitja. "La característica principal és l'experimentació, la presa de decisions i el mètode científic, amb la formulació d'hipòtesis", detalla la directora. Els petits fan espais de lliure circulació: decideixen on volen anar, i si la mestra veu que aquella feina l'han deixat a mitges els convida a acabar-la i així després podran anar on escullin. "Volem que siguin persones que acabin sent responsables, prenguin decisions i siguin competents en tots els àmbits", conclou.

L'INSTITUT DE SILS

A l'institut de Sils, que va obrir el 2008, el treball per projectes ha relegat les assignatures a un terç de l'horari i cada cop guanya més terreny a l'organització compartimentada de les matèries amb els seus respectius llibres de text. Al seu projecte pedagògic tenen clar que el mestre es converteix en un estimulador d'aprenentatges i en un dissenyador de situacions didàctiques. Segons l'equip directiu, l'educador cedeix el centre d'atenció a l'alumne i aposta per plantejar reptes, acompanyar, observar i avaluar.

Al setembre, per exemple, els alumnes de tercer d'ESO es van sumar a la proposta de mesurar la circumferència de la Terra, tal com va fer l'astrònom, historiador i matemàtic Eratòstenes fa més de 2.000 anys. El dia de l'equinocci de tardor, els estudiants van fer una feina que els va engrescar molt. "Vam mesurar l'ombra d'un bastó vertical i amb les mides obtingudes vam calcular l'angle d'incidència del Sol en aquell dia concret", recorden.

De Sabadell als Estats Units

Daniel Pescador, de 17 anys, estudia segon de batxillerat en un institut públic a Sabadell, després d'haver fet la primària també en una escola pública de la ciutat. Però el curs 2015-16 es va traslladar a The Ask Academy, a Rio Rancho (Nou Mèxic), per cursar l'equivalent a primer de batxillerat al centre. "Durant 10 mesos a la motxilla només hi portava un estoig, una llibreta i un petit portàtil -explica-. Treballen molt amb PowerPoint i segueixen un model educatiu que t'anima a buscar-te els recursos. Aposten molt per l'oratòria i l'exposició de les feines en públic, i hi havia molts exàmens orals, fins i tot davant d'un gran tribunal", recorda. L'alumne, que a Sabadell porta prop de 9 quilos de llibres i quaderns a la motxilla diàriament, prefereix el mètode nord-americà. "Els llibres de text són propietat de l'institut i com a alumne no en tenia cap, però els podíem consultar. Et preparen molt perquè siguis autònom i t'espavilis", afirma.

# data[].attributes.attachment_link.title
Noves maneres d'ensenyar més enllà dels llibres de text

# data[].attributes.attachment_link.description
Des de diferents àmbits i, sobretot, en els últims cinc anys, a Catalunya s'està produint una petita-gran revolució educativa en què es qüestiona si l'educació tradicional -amb aules tancades, cadires i taules arrenglerades, llibres de text i un docent transmetent el coneixement a l'alumnat, amb molt de mètode memorístic i poc experimental- té sentit en plena era digital -amb la informació a un sol clic- i amb l'entrada de les intel·ligències múltiples i l'educació emocional en l'escenari educatiu, tant a primària com a secundària.

# data[].attributes.headline
Fem projectes o entenem la vida de l'escola com un gran projecte?

# data[].attributes.subject
Fem projectes o entenem la vida de l'escola com un gran projecte?

# data[].attributes.body
Fernando Hernández-Hernández

# data[].attributes.attachment_link.title
Guix - Treballar per projectes a les escoles

# data[].attributes.headline
De fer projectes a la vida de l'aula i l'Escola com un projecte

# data[].attributes.subject
De fer projectes a la vida de l'aula i l'Escola com un projecte

# data[].attributes.body
Fernando Hernández-Hernández

# data[].attributes.attachment_link.title
Fernando Hernández - De fer projectes a la vida de l'aula i l'Escola com un projecte | Fundacio Jaume Bofill

# data[].attributes.attachment_link.description
Impulsem iniciatives, recerques i debats per transformar l'educació a Catalunya amb independència, compromís, cooperació i rigor

# data[].attributes.body
Canovelles

# data[].attributes.attachment_link.description
L'escola Joan Miró. L'escola de les petites revolucions.

# data[].attributes.body
Barcelona

# data[].attributes.attachment_link.description
Serveis Un projecte que es basa en els principis de l'educació viva i activa L'escola com a organisme viu, com a espai

# data[].attributes.body
Taradell

# data[].attributes.attachment_link.readable_text
L'escola Les Pinediques és un centre públic d'Infantil i Primària de Taradell ( Osona).
Acollim els infants més petits al Parvulari de l'escola, que es troba al centre del poble, al Carrer Ramon Pou. L'escola de primària es troba a la urbanització de Goitallops, al bell mig d'una pineda.

Som un equip de 29 mestres, una TEI, una vetlladora, un bidell, una administrativa, 388 infants i les respectives famílies.

També formen part de l'escola l'equip de monitors/es, l'equip de cuina, l'equip de neteja i els monitors/es d'activitats extraescolars (SEP, teatre, etc.).
L'equip docent de l'escola
Equip de mestres d'Educació Infantil

Equip de mestres de Cicle Inicial

Equip de mestres de Cicle Mitjà

Equip de mestres de Cicle Superior

# data[].attributes.attachment_link.description
L'escola Les Pinediques és un centre públic d'Infantil i Primària de Taradell ( Osona). Acollim els infants més petits al Parvulari de l'escola, que es troba al centre del poble, al Carrer Ramon Pou. L'escola de primària es troba a la urbanització de Goitallops, al bell mig d'una pineda.

# data[].attributes.body
Santa Eulàlia de Riuprimer

# data[].attributes.attachment_link.description
"Cada infant és un Newton, un Einsten, perquè és capaç de crear les seves pròpies històries, el seu laboratori i dur a terme els seus descobriments, els seus propis aprenentatges. Però una condició indispensable és el temps, el respecte que cada infant necessita per construir i organitzar

# data[].attributes.body
Ripollet

# data[].attributes.attachment_link.readable_text
Presentació de l'escola El Martinet

L'escola El Martinet és una escola pública per a infants de 3 a 12 anys. Va començar el setembre de 2004, al barri de Can Mas de Ripollet, però tot i així va ser pensada i projectada temps abans. És una escola que des del seu inici ha procurat definir-se com un espai sa per al creixement i l'aprenentatge de tots els que en formem part. Va néixer amb un fort desig i compromís envers la innovació pedagògica així com en definir una nova imatge d'infància basant-se en el respecte pels processos de vida dels nens i nenes. Al llarg d'aquests anys hem recorregut el camí amb molta il·lusió, amb moltes oportunitats per aprendre i conscients que només arriscant-nos en les decisions és possible avançar. Aquests anys ens han permès somiar projectes, concretar-ne alguns, ajornar-ne d'altres; créixer, reinventar; consolidar alguns aspectes i plantejar-nos-en de nous.

L'escola atén gairebé 500 infants, amb dos grups per cada edat, excepte una edat que són tres grups. L'escola està formada per tres comunitats que agrupen els infants de tres edats, les seves famílies i l'equip de mestres que els acompanya. La Comunitat dels Petits atén els infants de 3, 4 i 5 anys, la Comunitat dels Mitjans, els de 6, 7 i 8 anys i la Comunitat dels Grans, els infants de 9, 10 i 11 anys. Cada comunitat té la seva pròpia identitat, tot i que compartim un mateix projecte educatiu comú. Cada comunitat en fa una concreció diferent, depenent de les edats dels infants. Tres concrecions per una mateixa filosofia. els seus propis espais i té un funcionament autònom.

A més a més a l'escola hi ha altres persones que formen part de l'equip de l'escola: la Mari, que és la conserge, la Raquel, l'administrativa, l'equip de cuina i monitors que s'ocupen de l'estona del dinar del migdia i l'equip de neteja.

# data[].attributes.attachment_link.title
El Martinet | Escola El Martinet Ripollet

# data[].attributes.attachment_link.description
Presentació de l'escola El Martinet L'escola El Martinet és una escola pública per a infants de 3 a 12 anys. Va començar el setembre de 2004, al barri de Can Mas de Ripollet, però tot i així va ser pensada i projectada temps abans.

# data[].attributes.body
Ripollet

# data[].attributes.attachment_link.readable_text
Ens definim com a una escola pública, oberta i acollidora per a tota la comunitat, on les relacions i les interaccions que es generen són el fil conductor de la vida i dels aprenentatges que es desenvolupen.

Una escola que reconeix i projecta una imatge positiva i activa d'infant i de cultura d'infància rica, amb drets, llibertats i responsabilitats que cal preservar.

Una escola que és capaç d'enriquir-se de la diferència i la diversitat de totes les persones que som part. On s'ofereix atenció i resposta a les necessitats i demandes dels infants que la fan créixer.

Entenem que la finalitat de l'escola és educar als infants i, que aquesta finalitat ha d'estar fonamentada en l'acció professional de l'equip de mestres, en el debat i la reflexió educativa que porta a terme, en la seva formació i en la innovació pedagògica.

Una escola i un equip de mestres que, a la vegada, som part d'una xarxa educativa que l'entenem com a servei públic de qualitat a la ciutadania, en aquesta cas, de Ripollet (Vallès Occidental).

Tanmateix, no es pot relatar ni l'escola ni el seu projecte educatiu sense la participació de tota la comunitat, on les famílies es comprometen i comparteixen l'educació de les seves filles i els seus fills amb l'equip de mestres.

La nostra escola es relata al voltant de l'expressió, el desenvolupament, el creixement i la consolidació del seu projecte educatiu i els seus eixos vertebradors. Com a prèvia, podem i volem recordar a Jacques Delors que, en el seu informe "Els quatre pilars de l'educació" (OCDE, 2006) ens diu:
aprendre a conèixer
aprendre a fer
aprendre a viure junts, a conviure
aprendre a ser

Amb la voluntat ferma de reduir l'impacte d'una macro-escola (dita de tres línies) com és la nostra, en les relacions i els aprenentatges dels infants i en la convivència diària i dinàmica pròpia de la comunitat, l'equip de mestres estructura i organitza la vida de l'escola en 3 escoles petites o escoletes.

Cada escola petita té una identitat pròpia, adoptant el nom d'un element de natura ( aire, terra i aigua) que vol expressar el lligam amb l'entorn natural proper: el Parc dels Pinetons -que dona nom a l'escola- i la serra de Collserola.

Com a comunitat educativa i de vida, aquesta concreció ens afavoreix i, també promou l'arrelament i els vincles dels membres de cadascuna de les escoletes en el ser i el fer quotidià sense menyscabar el sentit de pertinencia a una gran escola.

I, a la vegada, ens situa ens 3 escenaris diferents (des dels 3 als 11 anys) que son facilitadors dels processos d'aprenentatge que es van construint en les propostes i accions que es concreten en les nostres 3 escoles petites.

A cada escoleta visualitzem els grups de referència o d'edat, que des dels 3 anys als 11 anys, conformen una organització que acull a les sales les necessitats i/o demandes pròpies dels infants, establint uns vincles i referents afectius que descobrim com a essencials per tal de generar interessos, motivacions, actituds, ... davant l'aprenentatge.

L'equip de mestres validem i entenem aquesta estructura com una plataforma inicial on fomentar situacions d'aprenentatge i acompanyar els infants en la seva cerca del coneixement

- En la proposta i el treball dels ESPAIS, els infants de les tres diferents edats del cicle de petits i mitjans es relacionen i interaccionen amb un ventall de materials oberts i que permeten diferents possibilitats d'utilització, fruit d'una profunda reflexió, que els permeten experimentar i explorar les seves pròpies possibilitats, desenvolupant així els seus aprenentatges.

- S'organitzen diferents espais físics, cadascun dels quals està dedicat a diferents àmbits: experimentació, construccions, joc simbòlic, espai autònom, exterior, fruita, biblioteca...

- A través dels espais, l'infant té l'oportunitat d'aprendre a partir del descobriment i la investigació. D'aquesta manera, el nen esdevé el protagonista del seu propi procés d'aprenentatge. Un altre element important són les relacions que s'estableixen entre nenes i nens de diferents edats; s'afavoreix, doncs, la interrelació, l'acció entre iguals, i també es possibilita l'aprenentatge horitzontal, el treball cooperatiu i en petit grup.

- És important remarcar el paper o l'actitud del mestre en els espais; la mirada de l'adult canvia i se centra en el procés d'aprenentatge que realitza l'infant, més que no pas en el resultat. L'adult observa i actua acompanyant l'infant, sense dirigir les seves accions, sinó acompanyant-lo en el procés. Provocar, promoure, observar, estar a disposició, estar atent i motivar són les accions bàsiques de la persona que acompanya als nens, que educa.

La participació entesa com a intercanvi entre les persones (infants , famílies i mestres) amb una finalitat comuna, que compartim un millor futur, més just, més igualitari per a totes les persones, infants i adults que és aprendre.

La participació entesa com el valor i la força de la paraula raonada, del diàleg, del debat, ... També com a procés de construcció, d'aprenentatge de la ciutadania.

La participació reflexionada des de la possibilitat i l'oportunitat de créixer com a comunitat educativa i de vida i, a la vegada, de ser PART d'una identitat i uns significats comuns

# data[].attributes.attachment_link.description
Ens definim com a una escola pública, oberta i acollidora per a tota la comunitat, on les relacions i les interaccions que es generen són el fil conductor de la vida i dels aprenentatges que es desenvolupen. Una escola que reconeix i projecta una imatge positiva i activa d'infant i de cultura d'infància rica, amb drets, llibertats i responsabilitats que cal preservar.

# data[].attributes.body
Barcelona

# data[].attributes.attachment_link.description
L'Escola dels Encants és un centre educatiu de Barcelona. Respecte pels infants, participació de les famílies i compromís amb el món.

# data[].attributes.headline
Aprenentatge basat en projectes, treballs pràctics i Controvèrsies

# data[].attributes.subject
Aprenentatge basat en projectes, treballs pràctics i Controvèrsies

# data[].attributes.attachment_link.readable_text
És una invitació a habitar l'espai incòmode que se situa entre el discurs i la pràctica. Un diari de viatge que narra la recerca de millors maneres d'ensenyar i d'afavorir l'aprenentatge de les ciències.

Al llarg de 28 propostes aplicades a l'aula i la seva revisió, es recorren enfocaments metodològics al volant de la Indagació, les Habilitats de Raonament Científic, l'Aprenentatge Basat en Projectes i en Problemes, les Controvèrsies Sociocientífiques i les pseudociències. Se'n descriuen els marcs teòrics, les seves possibilitats i limitacions, i s'ofereixen orientacions i suports per al disseny i la realització d'activitats.

Inclou a la cistella

# data[].attributes.attachment_link.title
Aprenentatge Basat en Projectes, Treballs pràctics i Controvèrsies - Rosa Sensat

# data[].attributes.attachment_link.description
És una invitació a habitar l'espai incòmode que se situa entre el discurs i la pràctica. Un diari de viatge que narra la recerca de millors maneres d'ensenyar i d'afavorir l'aprenentatge de les ciències.

# data[].attributes.body
Informe de l'Unesco, elaborat per un equip gestionat per Jacques Delors. Planteja els pilars bàsics de l'acció educativa orientada a un aprenentatge integral, orientat a la vida i amb enfoc globalització, des de la mateixa perspectiva del concepte d'infant.

# data[].attributes.attachment_link.title
UNESCO Educacio: hi ha un tresor amagat a dins.pdf